Bybelskool » Eboeke
Om EBOEKE in ePub of mobi formaat te lees
Written by Chris van Wyk. Posted in eBoeke
Van die Bybelskool.com materiaal is beskikbaar in Eboek formaat en kan by die volgende Bybelskool.com winkel (by lulu.com) aangeskaf word (Lees, luister, leef reeks):
Prys in dollar omgeskakel na Rand met aankoop
Die prys word in dollar waarde gekies, omdat dit die goedkoopste manier is om dit beskikbaar te stel. Wanneer jy dit koop, word dit gelukkig in Randwaarde omgeskakel op jou kredietkaart transaksie. Amazon se pryse is bykans drie maal duurder vir die vergelykbare boek. Daarom het ek nie daardie roete gekies nie.
Jy kan ‘n ePub weergawe egter ook op jou Kindle lees! Inligting hieronder.
Hoe om ePub op rekenaars, tablette en selfone te lees
Die ePub formaat vir Eboeke werk net so goed soos die Kindle weergawes, en kan onder andere deur die volgende toepassings op rekenaars, tablette en selfone gelees word.
Adobe Digital Editions op PC en Mac rekenaars,
Bluefire reader op Apple iOS en Android vir tablette of selfone,
Stanza op Apple iOS en Android vir tablette of selfone,
iBooks op Apple iOS vir iPad of iPhones, en
ePub Reader op Blackberry selfone.
Klik op die relevante skakels hierbo om die sagteware af te laai, installeer dan dit op jou rekenaar, tablet of selfoon, deur daarop te klik en die instruksies te volg, en gebruik dan dié program om die ePub te lees:
Hoe om ePub op Kindle (mobi formaat) te lees
Vir Kindle lesers is daar verskeie omskakelaars beskikbaar sodat jy ePub op jou Kindle in mobi formaat kan lees:
Met ‘n Converter op Kindle indien jy die mobi formaat nodig het.
Daar is ook ‘n uitstekende online diens wat letterlik ‘n dokument van enige formaat na ‘n ander kan “convert”. Gaan na Online-convert.com en volg die instruksies.
Of installeer die sagteware van Calibre om ‘n ePub boek na Kindle (mobi) formaat te verander. Laai dit af by Calibre-ebook.com.
Vir meer inligting hoe om presies te werk te gaan, kan jy hier kyk na ‘n deeglike verduideliking: How-to-read-epub-books-on-your-kindle.